- Hindi News
- National
- राष्ट्रीय स्वास्थ्य मिशन : संविदा स्वास्थ्य कर्मियों का मूल्यांकन अब 15 मार्च से
राष्ट्रीय स्वास्थ्य मिशन : संविदा स्वास्थ्य कर्मियों का मूल्यांकन अब 15 मार्च से
सागर | राष्ट्रीय स्वास्थ्य मिशन के तहत आने वाले संविदा स्वास्थ्य कर्मचारियों का मूल्यांकन 15 मार्च से शुरू होगा। एनएचएम ने इसके लिए संभाग के लिए 15 से 22 मार्च की तारीख तय की है। इसके लिए जिला स्तरीय टीमों का गठन भी किया जा चुका है। हालांकि अप्रेजल के विरोध के बाद शासन ने मूल्यांकन में फेल होने वाले कर्मचारियों को सेवा से नहीं हटाने के निर्देश दिए हैं। शासन के इस निर्णय से तनावग्रस्त संविदाकर्मियों को राहत मिली है। सागर में मूल्यांकन की प्रक्रिया 17 मार्च से शुरू होगी। डाटा एंट्री ऑपरेटर के मूल्यांकन के लिए पृथ्वीपुर के चिकित्सा अधिकारी डॉ. एमके जैन व एमईआईओ दमोह सीपी पांडेय चुने गए हैं। आरबीएसके के तहत पदस्थ डॉक्टरों का मूल्यांकन जेडी ऑफिस के उपसंचालक डॉ. वीरेंद्र यादव को चुना गया है। वह 22 मार्च को मूल्यांकन करेंगे। डीपीसीपी, एसटीएस, एसटीएलएम, एचआईवी सुपरवाइजर, टीवीएचवी व एनवीडीसीपी के एमटीएस कर्मचारियों का क्षेत्रीय संचालक डॉ. राजेश कठल मूल्यांकन करेंगे। यह मूल्यांकन भी 22 मार्च को होगा।
tgl_Latn sot_Latn hin_Deva hin_Deva hin_Deva